CELEX: 32021D1202
Language: et
Date: 2021-07-20 00:00:00
Title: Komisjoni rakendusotsus (EL) 2021/1202, 20. juuli 2021, milles käsitletakse teatavaid kiireloomulisi meetmeid seoses sigade Aafrika katkuga Eestis (teatavaks tehtud numbri C(2021) 5559 all) (Ainult eestikeelne tekst on autentne) (EMPs kohaldatav tekst)

22.7.2021   
               
               
                  ET
               
               
                  Euroopa Liidu Teataja
               
               
                  L 262/1
               
            
         KOMISJONI RAKENDUSOTSUS (EL) 2021/1202,
         20. juuli 2021,
         milles käsitletakse teatavaid kiireloomulisi meetmeid seoses sigade Aafrika katkuga Eestis
         
            
               (teatavaks tehtud numbri C(2021) 5559 all)
            
         
         (Ainult eestikeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. märtsi 2016. aasta määrust (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus), (1) eriti selle artikli 259 lõiget 1,
         ning arvestades järgmist:
         
                     (1)
                  
                  
                     Sigade Aafrika katk on peetavaid sigu ja uluksigu kahjustav nakkuslik viirushaigus, mis võib rängalt mõjutada seda loomapopulatsiooni ja loomakasvatuse kasumlikkust ning häirida nende loomade ja neilt pärit loomsete saaduste saadetiste liidusisest liikumist ja kolmandatesse riikidesse eksportimist.
                  
               
                     (2)
                  
                  
                     Sigade Aafrika katku puhangu korral peetavate sigade hulgas on tõsine oht, et see taud levib teistesse seapidamisettevõtetesse.
                  
               
                     (3)
                  
                  
                     Komisjoni delegeeritud määrusega 2020/687 (2) on täiendatud tauditõrje eeskirju, mida kohaldatakse selliste loetellu kandud taudide suhtes, millele on osutatud määruse (EL) 2016/429 artikli 9 lõike 1 punktides a, b ja c, ning mis on komisjoni rakendusmääruses (EL) 2018/1882 (3) määratletud A-, B- ja C-kategooria taudidena. Eelkõige on delegeeritud määruse (EL) 2020/687 artiklites 21 ja 22 sätestatud piirangutsooni kehtestamine A-kategooria taudi, sealhulgas sigade Aafrika katku puhangu korral ning teatavad piirangutsoonis kohaldatavad meetmed. Lisaks on kõnealuse delegeeritud määruse artikli 21 lõikes 1 sätestatud, et piirangutsoon peab koosnema kaitsetsoonist, järelevalvetsoonist ja vajaduse korral täiendavatest piirangutsoonidest, mis asuvad kaitse- ja järelevalvetsoonide ümber või naabruses
                  
               
                     (4)
                  
                  
                     Komisjoni rakendusmääruses (EL) 2021/605 (4) on sätestatud sigade Aafrika katku tõrje erimeetmed. Eelkõige on kõnealuse rakendusmääruse artikli 3 punktiga a ette nähtud, et kui peetavate sigade hulgas esineb sigade Aafrika katku puhang, kehtestatakse piirangutsoon vastavalt delegeeritud määruse (EL) 2020/687 artikli 21 lõikele 1.
                  
               
                     (5)
                  
                  
                     Eesti on teavitanud komisjoni sigade Aafrika katku praegusest olukorrast oma territooriumil pärast seda, kui 14. juulil leidis kinnitust kõnealuse taudi puhang Harju maakonnas, ning vastavalt delegeeritud määrusele (EL) 2020/687 ja rakendusmäärusele (EL) 2021/605 on Eesti kehtestanud piirangutsooni, mis hõlmab kaitse- ja järelevalvetsoone, kus kohaldatakse delegeeritud määruses (EL) 2020/687 sätestatud üldisi tauditõrjemeetmeid, et tõkestada kõnealuse taudi edasist levikut.
                  
               
                     (6)
                  
                  
                     Et ära hoida tarbetuid häireid liidusiseses kaubanduses ning ohtu, et kolmandad riigid kehtestavad põhjendamatuid kaubandustõkkeid, on vaja Eestis koostöös selle liikmesriigiga liidu tasandil kiiresti määratleda sigade Aafrika katku piirangutsoon, mis hõlmab kaitse- ja järelevalvetsoone.
                  
               
                     (7)
                  
                  
                     Võttes arvesse, kui kiireloomuline on sigade Aafrika katku levikuga seotud epidemioloogiline olukord liidus, on oluline, et käesolevas rakendusotsuses sätestatud meetmeid hakatakse kohaldama võimalikult kiiresti.
                  
               
                     (8)
                  
                  
                     Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Eesti tagab, et kõnealuse liikmesriigi kehtestatud piirangutsoon, kus kohaldatakse delegeeritud määruses (EL) 2020/687 kaitse- ja järelevalvetsoonide kohta sätestatud meetmeid, hõlmab vähemalt käesoleva rakendusotsuse lisas loetletud piirkondi.
         
         
            Artikkel 2
            Käesolevat otsust kohaldatakse kuni 30. septembrini 2021.
         
         
            Artikkel 3
            Käesolev otsus on adresseeritud Eesti Vabariigile.
         
         
            Brüssel, 20. juuli 2021
            
               
                  Komisjoni nimel
               
               
                  komisjoni liige
               
               Stella KYRIAKIDES
            
         
         
            (1)  ELT L 84, 31.3.2016, lk 1.
         
            (2)  Komisjoni 17. detsembri 2019. aasta delegeeritud määrus (EL) 2020/687, millega täiendatakse Euroopa Parlamendi ja nõukogu määrust (EL) 2016/429 seoses teatavate loetellu kantud taudide ennetamise ja tõrje eeskirjadega (ELT L 174, 3.6.2020, lk 64).
         
            (3)  Komisjoni 3. detsembri 2018. aasta rakendusmäärus (EL) 2018/1882, milles käsitletakse loetellu kantud taudide kategooriate suhtes teatavate taudiennetuse ja -tõrje eeskirjade kohaldamist ning millega kehtestatakse nimekiri liikidest ja liigirühmadest, mis kujutavad endast arvestatavat riski kõnealuste loetellu kantud taudide levimisel (ELT L 308, 4.12.2018, lk 21).
         
            (4)  Komisjoni 7. aprilli 2021. aasta rakendusmäärus (EL) 2021/605, milles sätestatakse sigade Aafrika katku tõrje erimeetmed (ELT L 129, 15.4.2021, lk 1).
      
      
         
            LISA
            
                        Artiklis 1 osutatud piirangupiirkonnana määratletud Eesti piirkonnad
                     
                     
                        Kohaldamise lõppkuupäev
                     
                  
                        Kaitsetsoon:
                        
                                    —
                                 
                                 
                                    
                                       Kiili vald: Kiili, Lähtse, Vaela, Sausti, Mõisaküla küla
                                 
                              
                     
                        30. september 2021
                     
                  
                        Järelevalvetsoon:
                        
                                    —
                                 
                                 
                                    
                                       Kiili vald, v.a Kiili, Lähtse, Vaela, Sausti, Mõisaküla küla
                                 
                              
                                    —
                                 
                                 
                                    
                                       Saku vald: Tammejärve, Kajamaa, Saustinõmme, Lokuti, Sookaera-Metsanurga, Tõdva, Kirdalu, Tagadi küla;
                                 
                              
                                    —
                                 
                                 
                                    
                                       Rae vald: Vaidasoo, Vaida, Patika, Suuresta, Veskitaguse, Aaviku, Kautjala, Seli, Limu, Pajupea, Vaskjala, Jüri, Karla, Pildiküla, Lehmja, Kurna, Uuesalu, Assaku, Järveküla, Peetri, Rae küla.